CELEX: 42009X0214(01)
Language: lt
Date: 1234569600000
Title: Jungtinių Tautų Europos ekonominės komisijos (JT EEK) taisyklė Nr. 100 – suvienodintos baterinių elektrinių transporto priemonių tvirtinimo nuostatos, atsižvelgiant į specifinius reikalavimus dėl konstrukcijos, funkcinės saugos ir vandenilio išmetimo (2 persvarstyta versija)

14.2.2009   
            
            
               LT
            
            
               Europos Sąjungos oficialusis leidinys
            
            
               L 45/17
            
         Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT/EEK dokumento TRANS/WP.29/343 versiją, kurią galima rasti http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonominės komisijos (JT EEK) taisyklė Nr. 100 – suvienodintos baterinių elektrinių transporto priemonių tvirtinimo nuostatos, atsižvelgiant į specifinius reikalavimus dėl konstrukcijos, funkcinės saugos ir vandenilio išmetimo
   2 persvarstyta versija
   Įtrauktas visas galiojantis tekstas iki:
   taisyklės pradinės versijos 1 papildymo. Įsigaliojimo data – 2002 m. vasario 21 d.
   TURINYS
   TAISYKLĖ
   
               1.
            
            Taikymo sritis
         
               2.
            
            Apibrėžtys
         
               3.
            
            Patvirtinimo paraiška
         
               4.
            
            Patvirtinimas
         
               5.
            
            Reikalavimai ir bandymai
         
               6.
            
            Transporto priemonės tipo pakeitimas ir tipo išplėtimo patvirtinimas
         
               7.
            
            Gamybos atitiktis
         
               8.
            
            Baudos už gamybos neatitiktį
         
               9.
            
            Visiškas gamybos nutraukimas
         
               10.
            
            Už patvirtinimo bandymus atsakingų technikos tarnybų ir administracinių padalinių pavadinimai ir adresai
         PRIEDAI
   
               1 priedas –
            
            Pranešimas
         
               2 priedas –
            
            Patvirtinimo ženklų išdėstymas
         
               3 priedas –
            
            Apsauga nuo tiesioginio sąlyčio su dalimis, kuriomis teka elektros srovė
         
               4 priedas –
            
            Izoliacijos varžos matavimas traukos baterija
         
               5 priedas –
            
            Ženklas įtampai žymėti
         
               6 priedas –
            
            Pagrindinės transporto priemonės charakteristikos
         
               7 priedas –
            
            Išmetamo vandenilio kiekio nustatymas įkraunant traukos bateriją
          
    
   1.   TAIKYMO SRITIS
   Šie reikalavimai keliami visų M ir N kategorijoms priklausančių baterinių elektrinių kelių transporto priemonių, kurių didžiausias konstrukcinis greitis didesnis kaip 25 km/h, saugai.
   2.   APIBRĖŽTYS
   Šiame pasiūlyme:
   
               2.1.
            
            
               Baterinė elektrinė kelių transporto priemonė – transporto priemonė, kurios kėbulas pritaikytas važiuoti keliais, varoma tik elektriniu varikliu, kuriam traukos energija tiekiama tik transporto priemonėje įtaisyta traukos baterija.
            
         
               2.2.
            
            
               Transporto priemonės tipas – baterinės elektrinės kelių transporto priemonės, kurios nesiskiria šiomis pagrindinėmis savybėmis:
               
                            
                        
                        
                           matmenimis, konstrukcija, sudedamųjų medžiagų forma ir pobūdžiu;
                        
                     
                            
                        
                        
                           elektros sistemos sudėtinių dalių įrengimu, baterijomis arba sudėtinėmis baterijomis;
                        
                     
                            
                        
                        
                           elektrinių ir elektroninių sudedamųjų dalių pobūdžiu ir tipu.
                        
                     
         
               2.3.
            
            
               Baterinės elektrinės kelių transporto priemonės tipo patvirtinimas – elektrinės transporto priemonės tipo patvirtinimas, atsižvelgiant į konstrukcijos ir funkcinės saugos reikalavimus, susijusius su elektros energijos naudojimu.
            
         
               2.4.
            
            
               Traukos baterija – visų į elektros grandinę sujungtų baterijos modulių sąranka energijai tiekti galios grandine.
            
         
               2.5.
            
            
               Baterijos modulis – mažiausias atskiras energijos kaupiklis, susidedantis iš vieno elemento arba kelių elementų sąrankos, kurie nuosekliai arba lygiagrečiai sujungti į elektros grandinę, sudėti į vieną dėklą ir mechaniškai susieti.
            
         
               2.6.
            
            
               Sudėtinė baterija – atskira mechaninė sąranka, susidedanti iš baterijų modulių ir fiksavimo rėmų arba atramų. Transporto priemonėje gali būti viena arba kelios sudėtinės baterijos arba jų gali visai nebūti.
            
         
               2.7.
            
            
               Pagalbinė baterija – baterijos blokas, kurio energijos atsargos tiekiamos tik pagalbiniam tinklui.
            
         
               2.8.
            
            
               Pagalbinis tinklas – pagalbinės elektros įrangos, kuri savo funkcijomis panaši į vidaus degimo varikliais varomose transporto priemonėse esančią įrangą, sąranka.
            
         
               2.9.
            
            
               Įmontuotas įkroviklis – elektroninis energijos keitiklis, susietas su transporto priemonės konstrukcija ir naudojamas traukos baterijai įkrauti iš išorinio maitinimo šaltinio (maitinimo tinklo).
            
         
               2.10.
            
            
               Prijungimo sistema – visos dalys, naudojamos transporto priemonei prie išorinio maitinimo šaltinio (kintamosios arba nuolatinės elektros srovės) prijungti.
            
         
               2.11.
            
            
               Galios grandinė – elektros grandinė, sudaryta iš:
               
                           i)
                        
                        
                           traukos baterijos;
                        
                     
                           ii)
                        
                        
                           elektroninių keitiklių (įmontuoto įkroviklio, elektroninio traukos variklio valdymo įtaiso, nuolatinės srovės keitiklio ir t. t.);
                        
                     
                           iii)
                        
                        
                           traukos variklių, susijusių kabelių sąrankos ir jungčių ir t. t.;
                        
                     
                           iv)
                        
                        
                           įkrovimo grandinės;
                        
                     
                           v)
                        
                        
                           pagalbinės galios įrangos (pvz., šildymo ar atitirpinimo įrangos, vairo stiprintuvo ir kt.).
                        
                     
         
               2.12.
            
            
               Jėgos pavara – galios grandinės elementai: traukos varikliai, elektroninis traukos variklių valdymo įtaisas, susijusių kabelių sąranka ir jungtys.
            
         
               2.13.
            
            
               Elektroninis keitiklis – prietaisas, kuriuo kontroliuojama ir (arba) perduodama elektros energija.
            
         
               2.14.
            
            
               Keleivių ir krovinių skyrius – keleivio buvimo vieta transporto priemonėje, kurią riboja stogas, grindys, šoninės sienos, išorinis stiklas, priekinė pertvara ir galinė skyriaus pertvara ir galinės sėdynės atlošo plokštuma bei pertvara tarp jos ir skyriaus (-ių), kuriame (-iuose) įtaisyta baterija arba baterijų moduliai.
            
         
               2.15.
            
            
               Važiavimo krypties valdymo blokas – specialus įtaisas, kurį fiziškai įjungia vairuotojas, norėdamas pasirinkti važiavimo kryptį (pirmyn arba atgal), kuria, nuspaudus greičio pedalą, važiuoja transporto priemonė.
            
         
               2.16.
            
            
               Tiesioginis sąlytis – asmenų arba gyvūnų sąlytis su įtampingosiomis dalimis.
            
         
               2.17.
            
            
               Įtampingoji dalis – bet koks laidininkas arba laidžioji dalis, kuria normaliosiomis naudojimo sąlygomis tiekiama elektros energija.
            
         
               2.18.
            
            
               Netiesioginis sąlytis – asmenų arba gyvūnų sąlytis su atvirosiomis laidžiosiomis dalimis.
            
         
               2.19.
            
            
               Atviroji laidžioji dalis – laidžioji dalis, kurią galima lengvai paliesti ir kuria paprastai elektros srovė neteka, tačiau gali pradėti tekėti esant gedimui.
            
         
               2.20.
            
            
               Elektros grandinė – sujungtų įtampingųjų dalių sąranka, kuria teka elektros srovė normaliosiomis veikimo sąlygomis.
            
         
               2.21.
            
            
               Aktyvaus važiavimo režimas – transporto priemonės režimas, kai nuspaudus greičio pedalą (arba įjungus lygiavertį valdymo įtaisą) jėgos pavara varo transporto priemonę.
            
         
               2.22.
            
            
               Vardinė įtampa – gamintojo nurodyta vidutinė kvadratinė įtampos vertė, kuriai suprojektuota elektros grandinė ir su kuria siejamos elektros grandinės charakteristikos.
            
         
               2.23.
            
            
               Darbinė įtampa – gamintojo nurodyta aukščiausia elektros grandinės įtampos vidutinė kvadratinė vertė, kuri gali atsirasti esant bet kokiai izoliacijai, atviros grandinės sąlygomis arba normaliosiomis veikimo sąlygoms.
            
         
               2.24.
            
            
               Elektrinė važiuoklė – į elektros grandinę tarpusavyje sujungtų laidžiųjų dalių ir visų kitų su jomis į elektros grandinę sujungtų laidžiųjų dalių sąranka, kurios potencialas laikomas atskaitos potencialu.
            
         
               2.25.
            
            
               Raktas – blokavimo sistemos, kuri yra suprojektuota ir sukonstruota taip, kad gali būti valdoma tik šiuo įtaisu, valdymo įtaisas.
            
         3.   PATVIRTINIMO PARAIŠKA
   
               3.1.
            
            
               Paraišką dėl transporto priemonės tipo patvirtinimo, atsižvelgiant į konkrečius baterinių elektrinių kelių transporto priemonių konstrukcijos ir funkcinės saugos reikalavimus, pateikia transporto priemonės gamintojas arba tinkamai įgaliotas jo atstovas.
            
         
               3.2.
            
            
               Prie paraiškos pridedami trys toliau nurodytų dokumentų egzemplioriai ir ši informacija:
            
         
               3.2.1.
            
            
               išsamus baterinės elektrinės kelių transporto priemonės aprašas, kuriame pateikiama informacija apie kėbulo formą, elektrinę jėgos pavarą (variklius ir valdymo įtaisus), traukos bateriją (tipą, galingumą, baterijos valdymą).
            
         
               3.3.
            
            
               Už patvirtinimo bandymus atsakingai technikos tarnybai pateikiama tvirtintino tipo transporto priemonę atitinkanti transporto priemonė.
            
         
               3.4.
            
            
               Prieš suteikdama tipo patvirtinimą kompetentinga institucija patikrina, ar naudojamos tinkamos priemonės veiksmingai gamybos atitikties kontrolei užtikrinti.
            
         4.   PATVIRTINIMAS
   
               4.1.
            
            
               Jei patvirtinimui pagal šią taisyklę pateikta transporto priemonė atitinka reikalavimus, išdėstytus šios taisyklės 5 dalyje ir 3, 4, 5, 7 taisyklės prieduose, suteikiamas minėto transporto priemonės tipo patvirtinimas.
            
         
               4.2.
            
            
               Kiekvienam patvirtintam tipui suteikiamas patvirtinimo numeris. Pirmieji du jo skaitmenys (šiuo metu 00 atitinka pradinę taisyklės versiją) žymi pakeitimų, į kuriuos įtraukti naujausi pagrindiniai techniniai taisyklės pakeitimai, padaryti išduodant patvirtinimą, seriją. Ta pati susitariančioji šalis negali priskirti to paties numerio kitam transporto priemonės tipui.
            
         
               4.3.
            
            
               Pranešimas apie transporto priemonės tipo patvirtinimą, patvirtinimo išplėtimą, atsisakymą tvirtinti, patvirtinimo panaikinimą arba visišką gamybos nutraukimą, vadovaujantis šia taisykle, pateikiamas šią taisyklę taikančioms susitariančiosioms šalims, naudojant blanką, atitinkantį šios taisyklės 1 priede pateiktą pavyzdį.
            
         
               4.4.
            
            
               Prie visų transporto priemonių, atitinkančių pagal šią taisyklę patvirtintą transporto priemonės tipą, gerai matomoje ir lengvai pasiekiamoje vietoje, nurodytoje patvirtinimo blanke, tvirtinamas tarptautinis patvirtinimo ženklas, kurį sudaro:
            
         
               4.4.1.
            
            
               E raidė apskritime ir skiriamasis patvirtinimą suteikusios šalies numeris (1)
               
            
         
               4.4.2.
            
            
               4.4.1 punkte nurodyto apskritimo dešinėje pusėje įrašytas šios taisyklės numeris, po kurio rašoma raidė R, brūkšnelis ir patvirtinimo numeris.
            
         
               4.5.
            
            
               Jeigu transporto priemonė atitinka transporto priemonės tipą, patvirtintą pagal vieną ar daugiau kitų prie Susitarimo pridedamų taisyklių, pagal šią taisyklę patvirtinimą suteikusioje šalyje 4.4.1 punkte nurodyto ženklo nereikia kartoti; tokiu atveju taisyklės ir patvirtinimo numeriai, taip pat papildomi visų taisyklių, pagal kurias patvirtinimas suteiktas šalyje, suteikusioje patvirtinimą pagal šią taisyklę, ženklai išdėstomi vertikaliais stulpeliais į dešinę nuo 4.4.1 punkte nurodyto ženklo.
            
         
               4.6.
            
            
               Patvirtinimo ženklas turi būti aiškiai įskaitomas ir nenutrinamas.
            
         
               4.7.
            
            
               Patvirtinimo ženklas tvirtinamas ant transporto priemonės duomenų plokštelės, kurią pritvirtina gamintojas, arba prie jos.
            
         
               4.8.
            
            
               Šios taisyklės 2 priede pateikiami patvirtinimo ženklų išdėstymo pavyzdžiai.
            
         5.   REIKALAVIMAI IR BANDYMAI
   
               5.1.
            
            
               Transporto priemonės konstrukcijos reikalavimai
            
         
               5.1.1.
            
            
               Traukos baterija
            
         
               5.1.1.1.
            
            
               Transporto priemonėje įtaisius traukos bateriją neleidžiama kauptis kenksmingoms dujoms.
            
         
               5.1.1.2.
            
            
               Baterijos skyriai, kuriuose yra baterijos moduliai, galintys išskirti kenksmingas dujas, turi būti saugiai ventiliuojami.
            
         
               5.1.1.3.
            
            
               Traukos baterija ir jėgos grandinė turi būti apsaugotos tinkamo galingumo lydžiaisiais saugikliais arba grandinės pertraukikliais. Gamintojas turi pateikti laboratorijai duomenis, kuriais remiantis būtų galima patikrinti, ar atlikus kalibravimą užtikrinamas grandinės nutraukimas, jeigu tai būtina;
            
         
               5.1.2.
            
            
               Apsauga nuo elektros smūgio
            
         
               5.1.2.1.
            
            
               Apsauga nuo tiesioginio sąlyčio su jėgos grandinės įtampingosiomis dalimis:
            
         
               5.1.2.1.1.
            
            
               Jeigu elektros grandinės darbinė nuolatinė įtampa žemesnė kaip 60 voltų arba kintamoji įtampa žemesnė kaip 25 voltai, netaikomi jokie reikalavimai;
            
         
               5.1.2.1.2.
            
            
               Izoliuojant arba apsaugant dangteliais, apsauginėmis grotelėmis, perforuotais metalo lakštais ir t. t., neleidžiama tiesiogiai susiliesti su elektrinės jėgos grandinės įtampingosiomis dalimis, kurių didžiausia nuolatinė įtampa siekia mažiausiai 60 voltų, o kintamoji įtampa – 25 voltus. Šios apsaugos turi būti patikimai pritvirtintos ir atsparios mechaniniam poveikiui. Turi būti neįmanoma jų atidaryti, išrinkti arba nuimti be įrankių;
            
         
               5.1.2.1.3.
            
            
               Keleivių ir krovinių skyriuose esančios įtampingosios dalys bet kokiu atveju apsaugomos gaubtais, kurių mažiausias apsaugos laipsnis yra IPXXD;
            
         
               5.1.2.1.4.
            
            
               Kitose transporto priemonės vietose esančių gaubtų mažiausias apsaugos lygis turi būti IPXXB;
            
         
               5.1.2.1.5.
            
            
               Pasiekti variklio skyriuje esančias įtampingąsias dalis turi būti galima tik sąmoningai to siekiant;
            
         
               5.1.2.1.6.
            
            
               Atidarius dangtį, prijungimo sistemos dalių apsaugos lygis turi būti IPXXB;
            
         
               5.1.2.1.7.
            
            
               Apsaugos lygiai IPXXB ir IPXXD atitinkamai susiję su lankstaus bandymo kaiščio ir bandymo laido sąlyčiu su pavojingomis dalimis (3 priedas).
            
         
               5.1.2.1.8.
            
            
               Transporto priemonės ženklinimas
               5.1.2.1.2 punkte nurodyti įtampingųjų dalių apsauginiai dangteliai žymimi 5 priede aprašytu ženklu.
            
         
               5.1.2.2.
            
            
               Apsauga nuo netiesioginio sąlyčio su atvirosiomis jėgos grandinės laidžiosiomis dalimis
            
         
               5.1.2.2.1.
            
            
               Jeigu elektros grandinės darbinė nuolatinės srovės įtampa žemesnė kaip 60 voltų arba kintamosios srovės įtampa žemesnė kaip 25 voltai, netaikomi jokie reikalavimai.
            
         
               5.1.2.2.2.
            
            
               Elektrinės dalys suprojektuojamos, įtaisomos ir pagaminamoss taip, kad izoliacija nebūtų pažeista.
            
         
               5.1.2.2.3.
            
            
               Apsauga nuo netiesioginio sąlyčio užtikrinama izoliacija; be to, transporto priemonės įrangos atviros laidžiosios dalys sujungiamos galvaninėmis jungtimis. Potencialai suvienodinami atviras laidžiąsias dalis sujungus apsauginiu laidininku, pvz., laidu, įžeminta jungtimi, arba tiesiogiai metaline transporto priemonės važiuokle. Laikoma, kad dvi suvirintos atviros laidžiosios dalys neturi trūkio taškų. Jeigu trūkio taškų yra, jie apeinami suvienodinant potencialus.
            
         
               5.1.2.3.
            
            
               Izoliacijos varža
            
         
               5.1.2.3.1.
            
            
               Izoliacijos varža matuojama išlaikius transporto priemonę 8 valandas tokiomis sąlygomis:
               
                            
                        
                        
                           temperatūra: 23 ± 5 oC,
                        
                     
                            
                        
                        
                           drėgmė: 90 % + 10/- 5 %.
                        
                     
         
               5.1.2.3.2.
            
            
               Kai matavimui naudojama nuolatinė įtampa lygi vardinei traukos baterijos įtampai, mažiausioji izoliacijos varžos tarp bet kurių atvirų laidžiųjų dalių ir kiekvieno baterijos poliaus vertė turi būti 500 Ω/V vardinės įtampos (4 priede pateikiamas pavyzdys, kaip šį bandymą būtų galima atlikti).
            
         
               5.1.2.3.3.
            
            
               Apsauginio laidininko varža:
               potencialų išlyginimo varža tarp bet kurių dviejų atvirų laidžiųjų dalių turi būti mažesnė kaip 0,1 Ω. Šis bandymas atliekamas esant mažiausiai 0,2 A srovei.
            
         
               5.1.2.4.
            
            
               Transporto priemonės prijungimas prie maitinimo tinklo:
            
         
               5.1.2.4.1.
            
            
               Kai transporto priemonė galvaniškai prijungta prie elektros maitinimo tinklo arba išorinio įkroviklio, ji jokiu būdu neturi pati pajudėti;
            
         
               5.1.2.4.2.
            
            
               Dalys, naudojamos įkraunant bateriją iš išorinio šaltinio, turi veikti taip, kad išjungus įkrovimo srovė būtų nutraukta be fizinės pažaidos;
            
         
               5.1.2.4.3.
            
            
               Prijungimo sistemos dalys, kuriomis tikriausiai tekės elektros srovė, apsaugomos nuo tiesioginio sąlyčio bet kokioms veikimo sąlygoms;
            
         
               5.1.2.4.4.
            
            
               Visos atviros laidžiosios dalys sujungiamos į elektros grandinę elektros laidu, kuris įkraunant įžeminamas.
            
         
               5.2.
            
            
               Funkciniai saugos reikalavimai
            
         
               5.2.1.
            
            
               Įjungimas
            
         
               5.2.1.1.
            
            
               Įjungiama raktu valdomu jungikliu.
            
         
               5.2.1.2.
            
            
               Kad ir kokioje padėtyje šis raktas būtų, kai jėgos pavarai tiekiama energija arba galimas aktyvaus važiavimo režimas, jo išimti negalima.
            
         
               5.2.2.
            
            
               Važiavimo ir stabdymo sąlygos:
            
         
               5.2.2.1.
            
            
               Vairuotojui turi būti duodamas bent momentinis signalas:
               
                           a)
                        
                        
                           kai transporto priemonė veikia aktyvaus važiavimo režimu; arba
                        
                     
                           b)
                        
                        
                           kai reikia atlikti vieną iš toliau nurodytų veiksmų, kad transporto priemonė pradėtų veikti aktyvaus važiavimo režimu.
                        
                     
         
               5.2.2.2.
            
            
               Baterijos įkrovos būklei pasiekus gamintojo nustatytą mažiausią įkrovos būklės vertę, vairuotojas įspėjamas, kad galėtų pakankamai greitai suvokti situaciją, o transporto priemonės energijos pakaktų išvažiuoti bent iš eismo zonos.
            
         
               5.2.2.3.
            
            
               Turi būti neįmanoma jėgos pavaros atsitiktinai sulėtinti ar pagreitinti ir važiuoti atbuline eiga. Ypač svarbu, kad esant gedimui (pvz., galios grandinėje) stovinti nestabdoma transporto priemonė nepajudėtų daugiau kaip 0,1 m.
            
         
               5.2.2.4.
            
            
               Prieš išlipant iš transporto priemonės, vairuotojui turi būti duotas akivaizdus signalas (pvz., regimasis arba garsinis signalas), jeigu jėgos pavara tebeveikia aktyvaus važiavimo režimu.
            
         
               5.2.3.
            
            
               Važiavimas atbuline eiga
            
         
               5.2.3.1.
            
            
               Važiuoti atbuline eiga galima tik įjungus tam tikrą valdymo įtaisą. Šis veiksmas galimas:
               
                           a)
                        
                        
                           atlikus dviejų skirtingų veiksmų kombinaciją; arba
                        
                     
                           b)
                        
                        
                           įjungus elektrinį jungiklį, leidžiantį važiuoti atbuline eiga tik tada, kai transporto priemonė važiuoja pirmyn ne didesniu kaip 5 km/h greičiu. Esant didesniam greičiui, jungiklis turėtų neveikti. Jungiklis turi turėti tik vieną nuolatinę padėtį.
                        
                     
         
               5.2.3.2.
            
            
               Vairuotojas turi lengvai atpažinti važiavimo krypties valdymo bloko padėtį.
            
         
               5.2.4.
            
            
               Avarinis elektros tiekimo mažėjimas
            
         
               5.2.4.1.
            
            
               Jeigu transporto priemonėje įrengtas įtaisas, skirtas riboti jos veikimą avariniu atveju (pvz., perkaitus kuriai nors daliai), vairuotojui turi būti duotas akivaizdus signalas.
            
         
               5.3.
            
            
               Išmetamo vandenilio kiekio nustatymas
            
         
               5.3.1.
            
            
               Turi būti išbandomos visos šios taisyklės 1 dalyje nurodytos baterinės elektrinės kelių transporto priemonės.
               Neišbandomos kelių transporto priemonės, kuriose įtaisytos bevandenės elektrolitinės baterijos arba sandarintosios rekombinacinių dujų baterijos.
            
         
               5.3.2.
            
            
               Bandymas turi būti atliekamas taikant šios taisyklės 7 priede nurodytą metodiką. Vandenilio mėginiai turi būti imami ir jų tyrimas atliekamas vadovaujantis nurodytais reikalavimais. Galima patvirtinti kitus tyrimo metodus, jeigu įrodoma, kad jų rezultatai lygiaverčiai.
            
         
               5.3.3.
            
            
               Normaliosiomis įkrovimo sąlygomis, nurodytomis 7 priede, vandenilio išmetimas turi neviršyti 125 g per 5 val. arba 25 x t2 g per t2 (val.).
            
         
               5.3.4.
            
            
               Įkraunant sugedusiu įmontuotu įkrovikliu (sąlygos išdėstytos 7 priede), išmetamo vandenilio kiekis turi neviršyti 42 g. Be to, įmontuotas įkroviklis turi būti toks, kad šio galimo gedimo trukmė neviršytų 30 minučių.
            
         
               5.3.5.
            
            
               Visi su baterijos įkrovimu susiję veiksmai kontroliuojami automatiškai, taip pat ir įkrovimo nutraukimas.
            
         
               5.3.6.
            
            
               Turi būti neįmanoma įkrovimo etapų valdyti rankiniu valdymo įtaisu.
            
         
               5.3.7.
            
            
               Įprastais prijungimo prie maitinimo arba atjungimo nuo jo ir elektros tiekimo nutraukimo veiksmais neturi būti pakenkta įkrovimo etapų valdymo įrangai.
            
         
               5.3.8.
            
            
               Vairuotojui turi būti nuolat pranešama apie svarbius įkrovimo sutrikimus. Svarbus sutrikimas – sutrikimas, dėl kurio toliau įkraunant įmontuotas įkroviklis gali nustoti veikti.
            
         
               5.3.9.
            
            
               Gamintojas turi nurodyti savininko transporto priemonės naudojimo vadove, kad transporto priemonė šiuos reikalavimus atitinka.
            
         
               5.3.10.
            
            
               Transporto priemonės tipui suteiktas patvirtinimas, susijęs su vandenilio išmetimu, gali būti išplėstas ir taikomas įvairiems transporto priemonių tipams, priklausantiems tai pačiai šeimai, vadovaujantis šeimos apibrėžtimi, pateikta 7 priedo 2 priedėlyje.
            
         6.   TRANSPORTO PRIEMONĖS TIPO PAKEITIMAS IR IŠPLĖTIMO PATVIRTINIMAS
   
               6.1.
            
            
               Administraciniam padaliniui, patvirtinusiam transporto priemonės tipą, pranešama apie visus transporto priemonės tipo pakeitimus. Padalinys gali:
            
         
               6.1.1.
            
            
               Laikyti, kad pakeitimai greičiausiai neturi pastebimo neigiamo poveikio ir kad bet kokiu atveju transporto priemonė vis dar atitinka reikalavimus; arba
            
         
               6.1.2.
            
            
               Reikalauti, kad už bandymus atsakinga technikos tarnyba pateiktų papildomą bandymų protokolą.
            
         
               6.2.
            
            
               Pranešimas apie patvirtinimo suteikimą arba atsisakymą jį suteikti, kuriame nurodomi pakeitimai, nusiunčiamas šią taisyklę taikančioms susitariančiosioms šalims 4.3 punkte išdėstyta tvarka.
            
         
               6.3.
            
            
               Tipo išplėtimo patvirtinimą suteikianti kompetentinga institucija tokiam išplėtimui suteikia serijos numerį ir šios taisyklės 1 priede pateiktą pavyzdį atitinkančios formos pranešimu apie tai informuoja kitas šią taisyklę taikančias 1958 m. Susitarimo šalis.
            
         7.   GAMYBOS ATITIKTIS
   
               7.1.
            
            
               Visos pagal šią taisyklę patvirtintos transporto priemonės pagaminamos taip, kad atitiktų tipą, patvirtintą pagal 5 punkte nustatytus reikalavimus.
            
         
               7.2.
            
            
               Siekiant patikrinti, ar laikomasi 7.1 punkte išdėstytų reikalavimų, turi būti atliekama tinkama gamybos kontrolė.
            
         
               7.3.
            
            
               Visų pirma patvirtinimo turėtojas turi:
            
         
               7.3.1.
            
            
               Užtikrinti, kad būtų taikomos veiksmingos transporto priemonių kokybės procedūros;
            
         
               7.3.2.
            
            
               Turėti galimybę naudoti tikrinimo įrangą, reikalingą kiekvieno patvirtinto tipo atitikčiai tikrinti;
            
         
               7.3.3.
            
            
               Užtikrinti, kad bandymų duomenys būtų registruojami, o pridėtais dokumentais būtų galima naudotis visą laikotarpį, nustatytą susitarus su administruojančia tarnyba;
            
         
               7.3.4.
            
            
               Analizuoti visų tipų bandymų rezultatus, siekiant patikrinti ir užtikrinti transporto priemonės charakteristikų nekintamumą, numatant leidžiamąsias pramoninės gamybos nuokrypas;
            
         
               7.3.5.
            
            
               Užtikrinti, kad visų tipų transporto priemonės būtų išbandomos bent pagal šios taisyklės 5 dalies reikalavimus;
            
         
               7.3.6.
            
            
               Užtikrinti, kad radus reikalavimų neatitinkančių bandinių arba bandomųjų pavyzdžių būtų atliekama tolesnė bandinių atranka ir bandymai; turi būti imamasi visų atitinkamos gamybos atitikčiai atkurti būtinų veiksmų.
            
         
               7.4.
            
            
               Tipo patvirtinimą suteikusi kompetentinga institucija gali bet kuriuo metu patikrinti visuose gamybos padaliniuose taikomą atitikties kontrolės metodiką.
            
         
               7.4.1.
            
            
               Per visus patikrinimus tikrinančiam inspektoriui pateikiami bandymų ir gamybos protokolai.
            
         
               7.4.2.
            
            
               Inspektorius gali atsitiktine tvarka atrinkti bandinius, kurie išbandomi gamintojo laboratorijoje. Mažiausias bandinių skaičius gali būti nustatomas remiantis paties gamintojo atliktų patikrinimų rezultatais.
            
         
               7.4.3.
            
            
               Nustatęs, kad kokybės lygis yra nepatenkinamas, arba manydamas, jog būtina patikrinti pagal 7.4.2 punkto reikalavimus atliktų bandymų teisingumą, inspektorius atrenka bandinius, kurie siunčiami tipo patvirtinimo bandymus atlikusiai technikos tarnybai.
            
         
               7.4.4.
            
            
               Kompetentinga institucija gali atlikti bet kokius šioje taisyklėje nurodytus bandymus.
            
         
               7.4.5.
            
            
               Paprastai kompetentinga institucija patikrinimus atlieka kartą per metus. Per vieną iš šių patikrinimų užregistravus nepatenkinamus rezultatus, kompetentinga institucija privalo užtikrinti, kad būtų imtasi visų veiksmų, būtinų kuo greičiau atkurti produkcijos atitiktį.
            
         8.   BAUDOS UŽ GAMYBOS NEATITIKTĮ
   
               8.1.
            
            
               Pagal šią taisyklę suteiktas transporto priemonės tipo patvirtinimas gali būti panaikintas, jeigu nesilaikoma 7 punkte nustatytų reikalavimų arba jeigu transporto priemonė ar jos sudedamosios dalys neišlaikė 7.3.5 punkte numatytų bandymų.
            
         
               8.2.
            
            
               Jeigu šią taisyklę taikanti susitariančioji šalis panaikina anksčiau suteiktą patvirtinimą, apie tai ji nedelsdama informuoja kitas šią taisyklę taikančias susitariančiąsias šalis pranešimu, atitinkančiu šios taisyklės 1 priede pateiktą pavyzdį.
            
         9.   VISIŠKAS GAMYBOS NUTRAUKIMAS
   Patvirtinimo turėtojas, visiškai nutraukęs pagal šią taisyklę patvirtinto tipo transporto priemonių gamybą, apie tai informuoja tipo patvirtinimą suteikusią instituciją. Minėtą pranešimą gavusi institucija informuoja kitas šią taisyklę taikančias 1958 m. Susitarimo šalis pranešimu, kuris atitinka šios taisyklės 1 priede pateiktą pavyzdį.
   10.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACINIŲ PADALINIŲ PAVADINIMAI IR ADRESAI
   Šią taisyklę taikančios 1958 m. Susitarimo šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracinių padalinių, kuriems siunčiami kitose valstybėse išduoti patvirtinimo, išplėtimo patvirtinimo, atsisakymo suteikti patvirtinimą, patvirtinimo panaikinimo arba visiško gamybos nutraukimo pranešimai, pavadinimus ir adresus.
   
      (1)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekijos Respublika, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35 (nenaudojamas), 36 – Lietuva, 37 – Turkija, 38 (nenaudojamas), 39 –Azerbaidžanas, 40 – buvusi Jugoslavijos Respublika Makedonija, 41 (nenaudojamas), 42 – Europos bendrija (patvirtinimus suteikia jos valstybės narės, naudodamos atitinkamus savo EEK ženklus), 43 – Japonija, 44 (nenaudojamas), 45 – Australija, 46 – Ukraina, 47 – Pietų Afrika ir 48 – Naujoji Zelandija. Kiti numeriai kitoms šalims skiriami chronologine tvarka, kuria jos ratifikuoja Susitarimą dėl suvienodintų techninių nuostatų ratinėms transporto priemonėms, įrangai ir dalims, kurios gali būti įrengiamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų priėmimo arba prie jo prisijungia; apie paskirtus numerius susitariančiosioms šalims praneša Jungtinių Tautų Generalinis Sekretorius.
   
      1 PRIEDAS
      (didžiausias formatas: A4 (210 x 297 mm))
      PRANEŠIMAS
      
         
   
   
      2 PRIEDAS
      PATVIRTINIMO ŽENKLŲ IŠDĖSTYMAS
      A pavyzdys
      
         (žr. šios taisyklės 4.4 punktą)
      
      
         
      Pavaizduotasis prie transporto priemonės tvirtinamas patvirtinimo ženklas nurodo, kad atitinkamas baterinės elektrinės kelių transporto priemonės tipas patvirtintas Nyderlanduose (E4) pagal Taisyklę Nr. 100, patvirtinimo numeris – 002492. Pirmieji du patvirtinimo numerio skaitmenys nurodo, kad patvirtinimas suteiktas pagal Taisyklės Nr. 100 pradinėje versijoje išdėstytus reikalavimus.
      B pavyzdys
      
         (žr. šios taisyklės 4.5 punktą)
      
      
         
      Pavaizduotasis prie transporto priemonės tvirtinamas patvirtinimo ženklas nurodo, kad atitinkamas baterinės elektrinės kelių transporto priemonės tipas patvirtintas Nyderlanduose (E4) pagal taisykles Nr. 100 ir Nr. 42 (1). Pirmieji du patvirtinimo numerio skaitmenys nurodo, kad atitinkamų patvirtinimų suteikimo dieną, tiek taisyklė Nr. 100, tiek taisyklė Nr. 42 buvo nepakeistos.
      
         (1)  Pastarasis numeris pateiktas tik kaip pavyzdys.
   
   
      3 PRIEDAS
      APSAUGA NUO TIESIOGINIO SĄLYČIO SU ĮTAMPINGOSIOMIS DALIMIS
      Ištrauka iš IEC 529 standarto (1989 m.)
      1.   APIBRĖŽTYS
      Šiame standarte vartojamos šios apibrėžtys:
      
                  1.1.
               
               
                  Gaubtas
                  Įrangą nuo tam tikro išorinio poveikio ir tiesioginio sąlyčio bet kuria kryptimi apsauganti dalis. (TEŽ 826–03–12).
                  
                              
                                 Pastaba.
                              
                           
                           
                              :
                           
                           
                              Šią apibrėžtį, paimtą iš Tarptautinio elektrotechninių terminų žodyno (TEŽ), taikant šį standartą reikia paaiškinti plačiau:
                              
                                          a)
                                       
                                       
                                          gaubtai apsaugo asmenis (arba gyvūnus) nuo susilietimo su pavojingomis dalimis;
                                       
                                    
                                          b)
                                       
                                       
                                          pertvaros, angų forma arba kitos priemonės, tiek pritvirtintos prie gaubto, tiek suformuotos gaubto įranga, kuriomis neleidžiama specialiems bandikliams patekti per gaubtą arba toks patekimas apribojamas, laikomos gaubto dalimi, išskyrus tuos atvejus, kai jas galima nuimti be rakto arba kito įrankio.
                                       
                                    
                        
            
                  1.2.
               
               
                  Tiesioginis sąlytis
                  Asmenų (arba gyvūnų) sąlytis su įtampingosiomis dalimis (TEŽ 826–03–05).
                  
                              
                                 Pastaba.
                              
                           
                           
                              :
                           
                           
                              Ši TEŽ apibrėžtis yra informacinio pobūdžio. Šiame standarte terminas „tiesioginis sąlytis“ pakeičiamas terminu „susilietimas su pavojingomis dalimis“.
                           
                        
            
                  1.3.
               
               
                  Apsaugos laipsnis
                  Gaubto suteikiamos ir taikant standartizuotus bandymo metodus tikrinamos apsaugos nuo susilietimo su pavojingomis dalimis bei kietų svetimkūnių ir vandens patekimo mastas.
               
            
                  1.4.
               
               
                  Tarptautinis apsaugos kodas (angl. IP)
                  Kodavimo sistema, nurodanti gaubto apsaugos nuo susilietimo su pavojingomis dalimis bei kietų svetimkūnių ir vandens patekimo laipsnį ir suteikianti papildomą su tokia apsauga susijusią informaciją.
               
            
                  1.5.
               
               
                  Pavojinga dalis
                  Dalis, prie kurios pavojinga prisiartinti arba kurią pavojinga liesti.
               
            
                  1.5.1.
               
               
                  Pavojinga įtampingoji dalis
                  Įtampingoji dalis, kuri tam tikromis išorinio poveikio sąlygomis gali sukelti elektros smūgį (žr. IEC 536, šiuo metu dokumentas 64(CO)196).
               
            
                  1.5.2.
               
               
                  Pavojinga mechaninė dalis
                  Judamoji dalis, išskyrus besisukantį lygųjį veleną, kurią pavojinga liesti.
               
            
                  1.6.
               
               
                  Gaubto apsauga nuo susilietimo su pavojingomis dalimis
                  Asmenų apsauga nuo:
                  
                              a)
                           
                           
                              sąlyčio su pavojingomis žemos įtampos įtampingosiomis dalimis;
                           
                        
                              b)
                           
                           
                              sąlyčio su pavojingomis mechaninėmis dalimis;
                           
                        
                              c)
                           
                           
                              priartėjimo prie pavojingų aukštos įtampos įtampingųjų dalių mažesniu nei saugiu atstumu gaubto viduje.
                           
                        
                              
                                 Pastaba.
                              
                           
                           
                              :
                           
                           
                              Tokią apsaugą gali suteikti:
                              
                                          a)
                                       
                                       
                                          pats gaubtas;
                                       
                                    
                                          b)
                                       
                                       
                                          pertvaros, sudarančios gaubto dalį, arba atstumai gaubte.
                                       
                                    
                        
            
                  1.7.
               
               
                  Saugus atstumas, kuriuo suteikiama apsauga nuo susilietimo su pavojingomis dalimis
                  Atstumas, kuriuo sąlyčio bandikliui neleidžiama priartėti prie pavojingos dalies arba susiliesti su ja.
               
            
                  1.8.
               
               
                  Sąlyčio bandiklis
                  Bandiklis, kuriuo priimtu būdu imituojama žmogaus kūno dalis, žmogaus laikomas įrankis ir pan., siekiant patikrinti, ar užtikrinamas saugus atstumas nuo pavojingų dalių.
               
            
                  1.9.
               
               
                  Daiktinis bandiklis
                  Bandiklis, kuriuo imituojamas kietas svetimkūnis, siekiant patikrinti, ar toks daiktas gali patekti per gaubtą.
               
            
                  1.10.
               
               
                  Anga
                  Gaubte esantis tarpelis arba plyšys, kuris gali būti suformuotas bandikliu, veikiamu nurodyta jėga.
               
            2.   APSAUGOS NUO SUSILIETIMO SU PAVOJINGOMIS DALIMIS BANDYMAI, ŽYMIMI PAPILDOMA RAIDE
      
                  2.1.
               
               
                  Sąlyčio bandikliai
                  Sąlyčio bandikliai, kuriais tikrinama asmenų apsauga nuo susilietimo su pavojingomis dalimis, nurodyti 1 lentelėje.
               
            
                  2.2.
               
               
                  Bandymo sąlygos
                  Sąlyčio bandiklis perkišamas per visas gaubte esančias angas, veikiant 1 lentelėje nurodyta jėga. Jeigu jis dalinai arba visiškai prasiskverbia, jis sukiojamas visomis įmanomomis kryptimis, tačiau jokiu būdu jo atraminis paviršius neturi visiškai prasiskverbti per angą.
                  Vidinės pertvaros laikomos gaubto dalimi, kaip nurodyta 1.1 punkte.
                  Atliekant žemos įtampos tiekimo įrangos bandymus, žemos įtampos (ne mažesnės kaip 40 V ir ne didesnės kaip 50 V) šaltinis turi būti nuosekliai sujungtas su atitinkama lempute tarp bandiklio ir pavojingųjų dalių gaubto viduje. Pavojingos įtampingosios dalys, padengtos tik laku arba dažais, arba apsaugotos taikant oksidacijos ar panašų procesą, padengiamos metalo folija ir sujungiamos į elektros grandinę su tomis dalimis, kuriomis eksploatuojant paprastai teka elektros srovė.
                  Aukštos įtampos įrangos pavojingoms judamosioms dalims taip pat turėtų būti taikomas signalinės grandinės metodas.
                  Vidines judamąsias dalis leidžiama eksploatuoti gali lėtai veikti ten, kur tai įmanoma.
               
            
                  2.3.
               
               
                  Priėmimo sąlygos
                  Apsauga laikoma patenkinama, jeigu tarp sąlyčio bandiklio ir pavojingų dalių išlaikomas saugus atstumas.
                  Atliekant bandymus, žymimus papildoma raide B, lankstusis bandymo pirštas gali prasiskverbti visu ilgiu, t. y. 80 mm, tačiau jo atraminis paviršius (Ø 50 mm x 20 mm) neturi prasiskverbti per angą. Bandymas pradedamas tiesiąja bandymo piršto padėtimi, tada abi jo sąnaros paeiliui sulenkiamos tarpusavio ašių atžvilgiu ne didesniu kaip 90o kampu ir pirštas pasukiojamas visomis įmanomomis kryptimis.
                  Atliekant bandymus, žymimus papildoma raide D, sąlyčio bandiklis gali prasiskverbti visu ilgiu, tačiau jo atraminis paviršius neturi visiškai prasiskverbti per angą. Žr. A priedą dėl smulkesnio paaiškinimo.
                  Saugaus atstumo tikrinimo sąlygos yra tokios pat, kaip nurodytos 2.3.1 punkte.
               
            
                  2.3.1.
               
               
                  Žemos įtampos įranga (vardinė įtampa neviršija 1 000 V kintamosios įtampos ir 1 500 V nuolatinės įtampos):
                  Sąlyčio bandiklis negali liestis su pavojingomis įtampingosiomis dalimis.
                  Jeigu panaudojus signalinę grandinę pasitvirtina, kad tarp bandiklio ir pavojingų dalių yra reikiamas atstumas, lemputė neužsidega.
               
            1 lentelė
      Sąlyčio bandikliai, naudojami asmenų apsaugos nuo susilietimo su pavojingomis dalimis bandymuose
      
                  Pirmas skaitmuo
               
               
                  Papildoma raidė
               
               
                  Sąlyčio bandiklis
               
               
                  Bandymo jėga
               
            
                  2
               
               
                  B
               
               
                  Lankstus bandymo pirštas
                  Visi matmenys, žr. 1 paveikslėlį
                  
                     
               
               
                  10 N ± 10 %
               
            
                  4, 5, 6
               
               
                  D
               
               
                  1,0 mm skersmens, 100 mm ilgio bandymo laidas
                  
                     
               
               
                  1 N ± 10 %
               
            1 brėž.
      Lankstusis bandymo pirštas
      
         
      Medžiaga: metalas, jei nenurodyta kitaip
      Linijiniai matmenys (milimetrais)
      Leidžiamoji nuokrypa, taikoma matmenims, kuriems netaikoma speciali nuokrypa:
      
                   
               
               
                  kampai 0/- 10o
                  
               
            
                   
               
               
                  linijiniai matmenys:
               
            
                   
               
               
                  mažiau kaip 25 mm: 0/-0,05
               
            
                   
               
               
                  daugiau kaip 25 mm: ±0,2
               
            Abi sąnaros turi judėti toje pačioje plokštumoje ir ta pačia kryptimi 90o kampu; leidžiamoji nuokrypa yra nuo 0 iki + 10o.
   
   
      4 PRIEDAS
      IZOLIACIJOS VARŽOS MATAVIMAS, NAUDOJANT TRAUKOS BATERIJĄ
      1.   BANDYMO METODIKOS APRAŠAS
      Traukos baterija visiškai įkraunama.
      Šiame bandyme naudojamu voltmetru matuojamos nuolatinės srovės vertės, o jo vidinė varža yra didesnė kaip 10 ΜΩ.
      Matuojama dviem etapais:
      Pirmasis etapas:
      
         
      Antrasis etapas:
      
         
      Trečiasis etapas:
      
         
      Čia Ro yra 500 Ω/V varža
      Izoliacijos varžos vertė Ri apskaičiuojama taikant vieną iš šių formulių:
      
          arba 
   
   
      5 PRIEDAS
      ŽENKLAS ĮTAMPAI NURODYTI
      (Nuoroda į ISO 3864 ir IEC 417k standartus)
      
         
   
   
      6 PRIEDAS
      PAGRINDINĖS TRANSPORTO PRIEMONĖS CHARAKTERISTIKOS
      1.   BENDRAS TRANSPORTO PRIEMONĖS APIBŪDINIMAS
      
                  1.1.
               
               
                  Transporto priemonės prekės pavadinimas arba ženklas: …
               
            
                  1.2.
               
               
                  Transporto priemonės tipas: …
               
            
                  1.3.
               
               
                  Gamintojo pavadinimas ir adresas: …
               
            
                  1.4.
               
               
                  Gamintojo atstovo (jeigu jis žinomas) pavadinimas ir adresas: …
               
            
                  1.5.
               
               
                  Glaustas elektros grandinės elementų instaliavimo aprašas ar brėžiniai ir (arba) nuotraukos, kuriuose matyti elektros grandinės elementų instaliavimo vieta: …
               
            
                  1.6.
               
               
                  Visų elektros grandinę sudarančių elektrinių funkcinių elementų schema: …
               
            
                  1.7.
               
               
                  Darbinė įtampa: … V
               
            
                  1.8.
               
               
                  Transporto priemonės brėžinys ir (arba) nuotrauka:
               
            2.   VARIKLIO (-IŲ) APIBŪDINIMAS
      
                  2.1.
               
               
                  Markė: …
               
            
                  2.2.
               
               
                  Tipas: …
               
            
                  2.3.
               
               
                  Veikimo principas: …
               
            
                  2.3.1.
               
               
                  Nuolatinė srovė, kintamoji srovė, fazių skaičius (1)
                  
               
            
                  2.3.2.
               
               
                  Sužadinimas: atskiras, šuntu, nuoseklus, mišrus (1)
                  
               
            
                  2.3.3.
               
               
                  Sinchroninis, asinchroninis (1)
                  
               
            
                  2.3.4.
               
               
                  Aušinimo sistema: oru, skysčiu (1)
                  
               
            3.   PAVAROS APRAŠAS
      
                  3.1.
               
               
                  Tipas: mechaninė, automatinė, nėra, kita (nurodyti) (1): …
               
            
                  3.2.
               
               
                  Pavaros perjungimo padėtys: …
               
            
                  3.3.
               
               
                  Padangų matmenys: …
               
            4.   TRAUKOS BATERIJA
      
                  4.1.
               
               
                  Baterijos prekės pavadinimas arba ženklas: …
               
            
                  4.2.
               
               
                  Duomenys apie visus naudojamų elektrocheminių porų tipus: …
                  …
               
            
                  4.2.1.
               
               
                  Vardinė įtampa: … V
               
            
                  4.2.2.
               
               
                  Baterijų elementų skaičius
               
            
                  4.2.3.
               
               
                  Baterijos modulių skaičius
                  Dujų mišinio koncentracija (procentais)
               
            
                  4.3.
               
               
                  Baterijos modulio arba sudėtinės baterijos ventiliacijos tipas (-ai) (1): …
               
            
                  4.4.
               
               
                  Aušinimo sistemos aprašas (jeigu yra): …
               
            
                  4.5.
               
               
                  Trumpas priežiūros aprašas (jeigu yra): …
               
            
                  4.6.
               
               
                  Baterijos energija: … kW.h
               
            
                  4.7.
               
               
                  Kritinė iškrovos įtampos vertė: … V
               
            5.   Jėgos grandinės elektroniniai keitikliai ir pagalbinė elektrinė įranga
      
                  5.1.
               
               
                  Glaustas kiekvieno elektroninio keitiklio ir papildomos įrangos aprašas: …
               
            
                  5.2.
               
               
                  Elektroninio keitiklių sąrankos markė: …
               
            
                  5.3.
               
               
                  Elektroninio keitiklio sąrankos tipas: …
               
            
                  5.4.
               
               
                  Kiekvienos pagalbinės įrangos markė: …
               
            
                  5.5.
               
               
                  Kiekvienos pagalbinės įrangos tipas: …
               
            
                  5.6.
               
               
                  Įkroviklis: įmontuotas arba išorinis (1)
                  
               
            
                  5.6.1.
               
               
                  Įvairių įkroviklio dalių markė ir tipas (2)
                  
               
            
                  5.6.2.
               
               
                  Įkroviklio brėžinys ir aprašas (2)
                  
                  Vardinė (naudingoji) galia (kW) (2)
                  
                  Didžiausia įkrovos įtampa (V) (2)
                  
               
            
                  5.6.5.
               
               
                  Didžiausias įkrovos intensyvumas (A) (2)
                  
                  Kontrolės bloko markė ir tipas (jeigu yra) (2)
                  
               
            
                  5.6.7.
               
               
                  Valdymo įtaisų ir saugos schema (2)
                  
               
            
                  5.6.8.
               
               
                  Įkrovimo ciklų aprašas ir charakteristika (2)
                  
               
            
                  5.7.
               
               
                  Maitinimo šaltinio specifikacija:
               
            
                  5.7.1.
               
               
                  Maitinimo šaltinio tipas: vienfazis, trifazis (1)
                  
               
            
                  5.7.2.
               
               
                  Įtampa: … V
               
            6.   LYDUSIS SAUGIKLIS IR (ARBA) GRANDINĖS PERTRAUKIKLIS
      
                  6.1.
               
               
                  Tipas: …
               
            
                  6.2.
               
               
                  Schema, kurioje nurodomas funkcinis intervalas: …
               
            7.   ELEKTROS KABELIŲ SĄRANKA
      
                  7.1.
               
               
                  Tipas: …
               
            
         (1)  
      
                  —
               
               
                  Išbraukti tai, kas nereikalinga.
               
            
         (2)  
      
                  —
               
               
                  Transporto priemonėms, kuriose įmontuotas įkroviklis.
               
            
   
      7 PRIEDAS
      IŠMETAMO VANDENILIO KIEKIO NUSTATYMAS ĮKRAUNANT TRAUKOS BATERIJĄ
      1.   ĮVADAS
      Šiame priede apibūdinama išmetamo vandenilio nustatymo procedūra įkraunant visų baterinių elektrinių kelių transporto priemonių traukos bateriją vadovaujantis šios taisyklės 5.3 punktu.
      2.   BANDYMO APRAŠAS
      Išmetamo vandenilio bandymas (7.1 brėž) atliekamas siekiant nustatyti išmetamo vandenilio kiekį įkraunant traukos bateriją įmontuotu įkrovikliu. Bandymas susideda iš šių etapų:
      
                  a)
               
               
                  transporto priemonės parengimo;
               
            
                  b)
               
               
                  traukos baterijos iškrovimo;
               
            
                  c)
               
               
                  išmetamo vandenilio kiekio nustatymo įprastai įkraunant;
               
            
                  d)
               
               
                  išmetamo vandenilio kiekio nustatymo įkraunant sugedusiu įmontuotu įkrovikliu.
               
            3.   TRANSPORTO PRIEMONĖ
      
                  3.1.
               
               
                  Transporto priemonė turi būti geros mechaninės būklės ir nuvažiavusi mažiausiai 300 km per septynias dienas prieš bandymą. Per šį laikotarpį transporto priemonėje turi būti sumontuota traukos baterija, kuriai taikomas vandenilio išmetalų bandymas.
               
            
                  3.2.
               
               
                  Jeigu baterija naudojama esant temperatūrai, aukštesnei negu aplinkos temperatūra, bandymą atliekantis asmuo turi laikytis gamintojo nurodytos tvarkos, kad būtų palaikomas normalus darbinis traukos baterijos temperatūros intervalas.
                  Gamintojo atstovas privalo patvirtinti, kad traukos baterijos temperatūros kondicionavimo sistema nėra pažeista arba netekusi galios.
               
            7.1 brėž
      Išmetamo vandenilio kiekio nustatymas įkraunant traukos bateriją
      
         
      4.   IŠMETAMO VANDENILIO KIEKIO NUSTATYMO BANDYMO ĮRANGA
      4.1.   Važiuoklės dinamometras
      Važiuoklės dinamometras turi atitikti Taisyklės Nr. 83 05 serijos pakeitimuose išdėstytus reikalavimus.
      4.2.   Išmetamo vandenilio kiekio matavimo gaubtas
      Išmetamo vandenilio kiekio matavimo gaubtas – tai dujoms nepralaidi matavimo kamera, į kurią tilptų bandomoji transporto priemonė. Transporto priemonė turi būti pasiekiama iš visų pusių, o sandariai uždarytas gaubtas turi būti dujoms nepralaidus, kaip nurodyta šio priedo 1 priedėlyje. Vidinis gaubto paviršius turi būti nepralaidus ir nereaguoti su vandeniliu. Temperatūros kondicionavimo sistema turi reguliuoti vidinę gaubto oro temperatūrą, kad atliekant bandymą ji atitiktų nurodytąją; vidutinė leidžiamoji nuokrypa per bandymą turi būti ne didesnė kaip ± 2 K.
      Kad būtų kompensuojami tūrio pokyčiai, kuriuos sukelia vandenilio išmetimas gaubte, galima naudoti kintamo tūrio gaubtus arba kitą bandymo įrangą. Kintamo tūrio gaubtas plečiasi ir traukiasi, reaguodamas į vandenilio išmetimą gaubte. Dvi priemonės, kurias galima naudoti, norint kompensuoti vidinio tūrio pokyčius – tai judamoji (-sios) plokštė (-ės) arba dumplės, kuriose esantis (-ys) hermetiškas (-i) maišas (-ai) plečiasi ir traukiasi reaguodamas (-i) į vidinio slėgio pokyčius ir naudodamas (-i) išorės orą. Kiekvienas tūrio pokyčių kompensavimo metodas turi užtikrinti, kad būtų išsaugotas šio priedo 1 priedėlyje nurodytas gaubto vientisumas.
      Taikant bet kokį tūrio pokyčių kompensavimo metodą, vidinio gaubto slėgio ir barometrinio slėgio skirtumas neturi būti didesnis kaip ± 5 hPa.
      Turi būti įmanoma grįžti prie nustatyto gaubto tūrio. Turi būti įmanoma kompensuoti kintamo tūrio gaubto vardinio tūrio pokyčius, atsižvelgiant į vandenilio, išmetamo per bandymą, kiekį (žr. 7 priedo 1 priedėlio 2.1.1 punktą).
      4.3.   Analitinės sistemos
      
                  4.3.1.
               
               
                  Vandenilio analizatorius
               
            
                  4.3.1.1.
               
               
                  Aplinkos oras kameroje stebimas naudojant vandenilio analizatorių (elektrocheminio jutiklio tipo) arba chromatografą su šiluminio laidumo detektoriumi. Dujų mėginiai turi būti imami viduriniame vienos šoninės sienos arba kameros stogo taške, o visi aplenkiamieji srautai turi būti nukreipti į gaubtą, geriausiai į vietą tiesiogiai už maišymo ventiliatoriaus.
               
            
                  4.3.1.2.
               
               
                  Vandenilio analizatoriaus atsako trukmė turi būti iki 90 % trumpesnio kaip 10 sekundžių galutinio rodmens. Atsako trukmės pastovumas, jeigu buvo nustatytas nulis, turi būti didesnis kaip 2 % ir 80 % ± 20 % visos skalės per 15 minučių visais matavimo intervalais.
               
            
                  4.3.1.3.
               
               
                  Analizatoriaus rodmenų pakartojamumas, išreikštas kaip vienas standartinė nuokrypa, turi būti didesnis kaip 1 % visos skalės, jeigu buvo nustatytas nulis, ir 80 % ± 20 % visos skalės, kai naudojami visi intervalai.
               
            
                  4.3.1.4.
               
               
                  Analizatoriaus darbiniai intervalai turi būti parinkti taip, kad būtų užtikrinta geriausia matavimo, kalibravimo ir nuotėkio nustatymo procedūrų skiriamoji geba.
               
            
                  4.3.2.
               
               
                  Vandenilio analizatoriaus duomenų registravimo sistema
                  Vandenilio analizatoriuje turi būti įrengtas įtaisas, kuriuo bent kartą per minutę registruojamas išėjimo elektrinis signalas. Registravimo sistema turi turėti darbines charakteristikas, kurios būtų bent lygiavertės registruojamam signalui, o ją taikant būtų garantuotas nuolatinis duomenų registravimas. Duomenys turi aiškiai rodyti, kada pradedamas ir baigiamas įprasto įkrovimo bandymas ir bandymas, kai įkroviklis sugedęs.
               
            4.4.   Temperatūros registravimas
      
                  4.4.1.
               
               
                  Temperatūra kameroje registruojama temperatūros jutikliais, prijungtais taip, kad rodytų dviejose vietose registruojamą vidutinę vertę. Matavimo vietos yra 0,9 ±0,2 m aukštyje maždaug 0,1 m atstumu į gaubto vidurį nuo visų šoninių sienų vertikaliųjų centro linijų.
               
            
                  4.4.2.
               
               
                  Baterijos modulių temperatūros registruojamos jutikliais.
               
            
                  4.4.3.
               
               
                  Atliekant išmetamo vandenilio kiekio matavimus, temperatūros turi būti registruojamos mažiausiai kartą per minutę.
               
            
                  4.4.4.
               
               
                  Temperatūros registravimo sistemos tikslumas turi būti ±1,0 K, o registruojamos temperatūros skyra - ±0,1 K.
               
            
                  4.4.5.
               
               
                  Registravimo arba duomenų apdorojimo sistemos skiriamosios gebos trukmė turi būti ± 15 sekundžių.
               
            4.5.   Slėgio registravimas
      
                  4.5.1.
               
               
                  Matuojant vandenilio išmetimą, bandymo srities barometrinio slėgio ir gaubto vidinio slėgio skirtumas Δp turi būti registruojamas mažiausiai kartą per minutę.
               
            
                  4.5.2.
               
               
                  Slėgio registravimo sistemos tikslumas turi būti ± 2 hPa, o registruojamo slėgio skyra – ±0,2 hPa.
               
            
                  4.5.3.
               
               
                  Registravimo arba duomenų apdorojimo sistemos skiriamosios gebos trukmė turi būti ± 15 sekundžių.
               
            4.6.   Įtampos ir srovės intensyvumo registravimas
      
                  4.6.1.
               
               
                  Atliekant išmetamo vandenilio kiekio matavimus, transporto priemonėje įmontuoto įkroviklio įtampa ir srovės intensyvumas (baterijos) turi būti registruojami mažiausiai kartą per minutę.
               
            
                  4.6.2.
               
               
                  Įtampos registravimo sistemos tikslumas turi būti ± 1 V, o registruojamos įtampos skyra – ±0,1 V.
               
            
                  4.6.3.
               
               
                  Srovės intensyvumo matavimo sistemos tikslumas turi būti ±0,5 A, o registruojamos srovės intensyvumo skyra – ±0,05 A.
               
            
                  4.6.4.
               
               
                  Registravimo arba duomenų apdorojimo sistemos skiriamosios gebos trukmė turi būti ± 15 sekundžių.
               
            4.7.   Ventiliatoriai
      Kameroje turi būti įrengti vienas arba keli maždaug 0,1–0,5 m3/s galios ventiliatoriai arba pūstuvai, kuriais būtų galima tinkamai sumaišyti gaubte esantį orą. Atliekant matavimus, kameroje turi būti įmanoma pasiekti tolygią temperatūrą ir vandenilio koncentraciją. Po gaubtu esančios transporto priemonės negali tiesiogiai veikti ventiliatorių arba pūstuvų pučiamo oro srautas.
      4.8.   Dujos
      
                  4.8.1.
               
               
                  Kalibravimui ir darbui turi būti paruoštos šios grynosios dujos:
                  išvalytas dirbtinis oras (grynumas < 1 ppm C1 ekvivalentu; < 1 ppm CO; < 400 ppm CO2; < 0,1 ppm NO); deguonies kiekis – 18–21 % tūrio,
                  vandenilis (H2), mažiausias grynumas 99,5 %
               
            
                  4.8.2.
               
               
                  Kalibravimo ir matavimo dujose turi būti vandenilio (H2) ir išvalyto dirbtinio oro mišinių. Tikroji kalibravimo dujų koncentracija neturi skirtis nuo vardinės vertės daugiau kaip ± 2 % Naudojant dujosklaidį gauta atskiestų dujų vertė neturi skirtis nuo vardinės vertės daugiau kaip ± proc. 1 priede nurodytą koncentraciją taip pat galima gauti naudojant dujosklaidį, kai dirbtinis oras naudojamas kaip skiedimo dujos.
               
            5.   BANDYMO EIGA
      Bandymą sudaro šie penki etapai:
      
                  i)
               
               
                  transporto priemonės parengimas;
               
            
                  ii)
               
               
                  traukos baterijos iškrovimas;
               
            
                  iii)
               
               
                  išmetamo vandenilio kiekio nustatymas įprastai įkraunant;
               
            
                  iv)
               
               
                  traukos baterijos iškrovimas;
               
            
                  v)
               
               
                  išmetamo vandenilio kiekio nustatymas įkraunant, kai įmontuotas įkroviklis sugedęs.
               
            Jeigu pasibaigus vienam etapui transporto priemonę reikia perkelti, į kitą bandymo vietą ji nustumiama.
      5.1.   Transporto priemonės parengimas
      Turi būti atlikta traukos baterijos senėjimo patikra, siekiant nustatyti, ar transporto priemonė yra nuvažiavusi mažiausiai 300 km per septynias dienas prieš bandymą. Per šį laikotarpį transporto priemonėje turi būti įtaisyta vandenilio išmetimo bandymui skirta traukos baterija. Jeigu to negalima padaryti, laikomasi toliau nurodytos tvarkos.
      
                  5.1.1.
               
               
                  Iškrova ir pradinė baterijos įkrova
                  Pradedama nuo transporto priemonės traukos baterijos iškrovimo 30 minučių važiuojant bandymo keliu arba važiuoklės dinamometru tolygiu greičiu, kuris sudaro 70 % ± 5 % didžiausio transporto priemonės greičio.
                  Iškrovimas sustabdomas:
                  
                              a)
                           
                           
                              kai vairuotojui duodamas transporto priemonėje sumontuotos standartinės įrangos ženklas sustoti; arba
                           
                        
                              b)
                           
                           
                              kai vairuotojui duodamas transporto priemonėje sumontuotos standartinės įrangos ženklas sustoti; arba
                           
                        
                              c)
                           
                           
                              nuvažiavus 100 km.
                           
                        
            
                  5.1.2.
               
               
                  Pradinė baterijos įkrova
                  Įkraunama:
                  
                              a)
                           
                           
                              naudojant įmontuotą įkroviklį;
                           
                        
                              b)
                           
                           
                              aplinkos temperatūrai esant 293 K–303 K.
                           
                        Nenaudojami jokie išoriniai įkrovikliai.
                  Traukos baterijos įkrovimas baigiamas, kai įmontuotas įkroviklis automatiškai išsijungia.
                  Taikant šią metodiką taikomos visos specialaus tipo automatinės arba rankinės įkrovos, pavyzdžiui, išlyginamoji įkrova arba priežiūros įkrova.
               
            
                  5.1.3.
               
               
                  5.1.1–5.1.2 punktuose nurodytus veiksmus būtina pakartoti du kartus.
               
            5.2.   Baterijos iškrova
      Traukos baterija iškraunama trisdešimt minučių važiuojant bandymo keliu arba važiuoklės dinamometru tolygiu greičiu, kuris sudaro 70 % ± 5 % didžiausio transporto priemonės greičio.
      Iškrovimas sustabdomas:
      
                  a)
               
               
                  kai vairuotojui duodamas transporto priemonėje sumontuotos standartinės įrangos ženklas sustoti; arba
               
            
                  b)
               
               
                  kai didžiausias transporto priemonės greitis tampa mažesnis kaip 20 km/h.
               
            5.3.   Kondicionavimas
      Praėjus ne daugiau kaip 15 minučių nuo 5.2 punkte nurodytos baterijos iškrovos pabaigos, transporto priemonė pastatoma į kondicionavimui skirtą vietą. Iškrovus traukos bateriją transporto priemonė pastatoma mažiausiai 12 valandų ir daugiausiai 36 valandoms prieš pradedant išmetamo vandenilio kiekio nustatymo bandymą įprastai įkraunant. Visą šį laiką transporto priemonė turi būti laikoma 293 K ± 2 K temperatūros sąlygomis.
      5.4.   Išmetamo vandenilio kiekio nustatymo bandymas įprastai įkraunant
      
                  5.4.1.
               
               
                  Prieš kondicionavimo pabaigą matavimo kamera turi būti keletą minučių prapučiama, kol joje pasiekiama pastovi vandenilio koncentracija. Tuo pačiu metu turi būti įjungtas (-i) oro maišymo ventiliatorius (-iai).
               
            
                  5.4.2.
               
               
                  Prieš atliekant bandymą nustatoma nulinė vandenilio analizatoriaus padėtis ir matavimo aprėptis.
               
            
                  5.4.3.
               
               
                  Kondicionavimui pasibaigus, bandomoji transporto priemonė, išjungus variklį ir atidarius langus bei bagažinę, turi būti perkelta į matavimo kamerą.
               
            
                  5.4.4.
               
               
                  Transporto priemonė prijungiama prie maitinimo šaltinio. Akumuliatorius įkraunamas, laikantis įprasto įkrovimo tvarkos, nurodytos 5.4.7 punkte.
               
            
                  5.4.5.
               
               
                  Gaubto durys uždaromos ir užsandarinamos per dvi minutes nuo elektros srovės įjungimo įprasto įkrovimo etape.
               
            
                  5.4.6.
               
               
                  Sandariai uždarius kamerą, išmetamo vandenilio kiekio nustatymo bandymo tikslais pradedamas įprastas įkrovimas. Išmatuojama vandenilio koncentracija, temperatūra ir barometrinis slėgis ir taip gaunami pirminiai rodmenys CH2i, Ti ir Pi, kurių reikia įprasto įkrovimo bandymui atlikti.
                  Šie skaičiai naudojami išmetamo vandenilio kiekiui apskaičiuoti (6 dalis). Atliekant įprastą įkrovimą aplinkos temperatūra gaubte T turi būti ne žemesnė kaip 291 K ir ne aukštesnė kaip 295 K.
               
            
                  5.4.7.
               
               
                  Įprasto įkrovimo eiga
                  Įprastas įkrovimas atliekamas įmontuotu įkrovikliu ir susideda iš šių etapų:
                  
                              a)
                           
                           
                              įkrovimas tolygia elektros srove per laiką t1;
                           
                        
                              b)
                           
                           
                              perkrova tolygia elektros srove per laiką t2. Perkrovos intensyvumą nurodo gamintojas; jis turi atitikti išlyginamosios įkrovos intensyvumą.
                           
                        Traukos baterijos įkrovimas baigiamas, kai įmontuotas įkroviklis automatiškai išsijungia, o įkrovimo trukmė yra t1 + t2. Ši įkrovos trukmė sumažinama iki t1 + 5 val., net jeigu vairuotojui duodamas aiškus standartinės įrangos ženklas, kad baterija dar nevisiškai įkrauta.
               
            
                  5.4.8.
               
               
                  Prieš baigiant bandymą vandenilio analizatoriuje turi būti nustatytas nulis ir matavimo aprėptis.
               
            
                  5.4.9.
               
               
                  Mėginius nustojama imti praėjus t1 + t2 arba t1 + 5 val. nuo 5.4.6 punkte nurodytos mėginių ėmimo pradžios. Praėjęs laikas registruojamas. Išmatuojama vandenilio koncentracija, temperatūra ir barometrinis slėgis ir taip gaunami galutiniai įprasto įkrovimo bandymo rodmenysCH2f, Tf ir Pf, naudojami atliekant skaičiavimus pagal 6 dalį.
               
            5.5.   Išmetamo vandenilio kiekio nustatymo bandymas, kai įmontuotas įkroviklis sugedęs
      
                  5.5.1.
               
               
                  Bandymas pradedamas nuo ankstesnio bandymo praėjus ne daugiau kaip septynioms dienoms, iškraunant transporto priemonės traukos bateriją, kaip nurodyta 5.2. punkte.
               
            
                  5.5.2.
               
               
                  Turi būti pakartoti 5.3. punkte nurodyti veiksmai.
               
            
                  5.5.3.
               
               
                  Prieš baigiantis kondicionavimui, matavimo kamera turi būti keletą minučių prapučiama, kol pasiekiama pastovi vandenilio koncentracija. Tuo pačiu metu turi būti įjungtas (-i) oro maišymo ventiliatorius (-iai).
               
            
                  5.5.4.
               
               
                  Prieš pat bandymo pradžią vandenilio analizatoriuje turi būti nustatytas nulis ir matavimo aprėptis.
               
            
                  5.5.5.
               
               
                  Kondicionavimui pasibaigus, bandomoji transporto priemonė, išjungus variklį bei atidarius langus ir bagažinę, turi būti perkelta į matavimo kamerą.
               
            
                  5.5.6.
               
               
                  Transporto priemonė prijungiama prie maitinimo šaltinio. Baterija įkraunama laikantis 5.5.9 punkte nurodytos įkrovimo tvarkos, taikomos sugedus įmontuotam įkrovikliui.
               
            
                  5.5.7.
               
               
                  Kai įkraunama sugedus įmontuotam įkrovikliui, gaubto durys uždaromos ir užsandarinamos per dvi minutes nuo elektros srovės įjungimo.
               
            
                  5.5.8.
               
               
                  Sandariai uždarius kamerą pradedamas įkrovimas sugedusiu įmontuotu įkrovikliu išmetamo vandenilio kiekio nustatymo bandymo tikslais. Išmatuojama vandenilio koncentracija, temperatūra ir barometrinis slėgis ir taip gaunami pirminiai bandymo, įkraunant sugedusiu įmontuotu įkrovikliu, rodmenys CH2i, Ti ir Pi.
                  Šie skaičiai naudojami išmetamo vandenilio kiekiui apskaičiuoti (6 dalis). Kai įkraunama sugedusiu įkrovikliu, gaubto aplinkos temperatūra T neturi būti žemesnė kaip 291 K ir aukštesnė kaip 295 K.
               
            
                  5.5.9.
               
               
                  Įkrovimas sugedus įkrovikliui
                  Įkrovimą sugedus įkrovikliui sudaro šie etapai:
                  
                              a)
                           
                           
                              įkraunama tolygia elektros srove per laiką t„1.
                           
                        
                              b)
                           
                           
                              įkraunama 30 minučių didžiausia elektros srove. Šiame etape įmontuotas įkroviklis blokuojamas esant didžiausiai srovei.
                           
                        
            
                  5.5.10.
               
               
                  Prieš pat bandymo pabaigą vandenilio analizatoriuje turi būti nustatytas nulis ir matavimo aprėptis.
               
            
                  5.5.11.
               
               
                  Bandymas baigiamas praėjus t“1 + 30 minučių nuo 5.8.8. punkte nurodytos mėginių ėmimo pradžios. Praėjęs laikas registruojamas. Išmatuojama vandenilio koncentracija, temperatūra ir barometrinis slėgis ir taip gaunami galutiniai įkrovimo sugedusiu įmontuotu įkrovikliu bandymo rodmenysCH2f, Tf ir Pf, naudojami atliekant skaičiavimus pagal 6 dalį.
               
            6.   SKAIČIAVIMAS
      Atlikus išmetamo vandenilio kiekio nustatymo bandymus, aprašytus 5 dalyje, galima apskaičiuoti įprasto įkrovimo ir įkrovimo sugedusiu įmontuotu įkrovikliu etapais išmetamo vandenilio kiekį. Kiekviename iš šių etapų išmetamo vandenilio kiekis apskaičiuojamas, atsižvelgiant į gaubte išmatuotą pradinę ir galutinę vandenilio koncentraciją, temperatūrą ir slėgį, taip pat ir grynąjį gaubto tūrį.
      Naudojama ši formulė:
      
         
      Čia:
      
                  MH2
                  
               
               
                  =
               
               
                  vandenilio masė (gramais)
               
            
                  CH2
                  
               
               
                  =
               
               
                  išmatuota vandenilio koncentracija gaubte milijoninėmis dalimis (tūris)
               
            
                  V
               
               
                  =
               
               
                  grynasis gaubto tūris kubiniais metrais (m3), patikslintas atsižvelgiant į transporto priemonės tūrį, kai jos langai ir bagažinė atidaryti. Jeigu transporto priemonės tūris nenustatomas, atimamas 1,42 m3 tūris.
               
            
                  Vout
                  
               
               
                  =
               
               
                  išlyginamasis tūris m3 bandymo temperatūros ir slėgio sąlygomis
               
            
                  T
               
               
                  =
               
               
                  aplinkos temperatūra kameroje (K)
               
            
                  P
               
               
                  =
               
               
                  absoliutusis slėgis gaubte (kPa)
               
            
                  k
               
               
                  =
               
               
                  2,42
               
            
                  Čia
               
               
                  :
               
               
                  i – pradinis rodmuo
                  f – galutinis rodmuo
               
            6.2.   Bandymo rezultatai
      Transporto priemonės išmetamo vandenilio masė:
      
                  MN
                  
               
               
                  =
               
               
                  išmetamo vandenilio masė atliekant įprasto įkrovimo bandymą (gramais)
               
            
                  MD
                  
               
               
                  =
               
               
                  išmetamo vandenilio masė atliekant įkrovimo sugedusiu įmontuotu įkrovikliu bandymą (gramais)
               
            
         1 priedėlis
         ĮRANGOS KALIBRAVIMAS IŠMETAMO VANDENILIO KIEKIO NUSTATYMO BANDYMO TIKSLAIS
         1.   KALIBRAVIMO DAŽNUMAS IR METODAI
         Visa įranga turi būti sukalibruota prieš ją naudojant pirmą kartą ir tą mėnesį, po kurio bus atliekamas tipo patvirtinimo bandymas, vėliau ji kalibruojama, kai to reikia. Taikytinas kalibravimo būdas aprašomas šiame priede.
         2.   GAUBTO KALIBRAVIMAS
         
                     2.1.
                  
                  
                     Pradinis gaubto vidinio tūrio nustatymas
                  
               
                     2.1.1.
                  
                  
                     Prieš naudojant kamerą pirmą kartą, turi būti nustatytas vidinis jos tūris, laikantis toliau nurodytos tvarkos. Tiksliai išmatuojami vidiniai kameros matmenys, atsižvelgiant į visus nelygumus, pvz., tvirtinamuosius statramsčius. Remiantis šiais matavimais, nustatomas kameros vidinis tūris.
                     Nustatytas kameros tūris turi būti užfiksuotas, kai gaubtas laikomas 293 K aplinkos temperatūros sąlygomis. Turi būti įmanoma atkurti vardinį tūrį taikant ±0,5 % leidžiamąją nuokrypą nuo įregistruotosios vertės.
                  
               
                     2.1.2.
                  
                  
                     Grynasis vidinis tūris nustatomas iš kameros vidinio tūrio atėmus 1,42 m3. Užuot atėmus 1,42 m3, galima naudoti bandomosios transporto priemonės, kai bagažinė ir langai atidaryti, tūrį.
                  
               
                     2.1.3.
                  
                  
                     Kamera turi būti patikrinta 2.3. punkte nurodyta tvarka. Jeigu vandenilio masė neatitinka įpustosios masės ± 2 % tikslumu, reikia imtis korekcinių veiksmų.
                  
               
                     2.2.
                  
                  
                     Kameroje išskiriamų foninių išmetamų medžiagų nustatymas
                     Taikant šią procedūrą, nustatoma, ar kameroje nėra jokių didelį vandenilio kiekį išskiriančių medžiagų. Patikra turi būti atlikta prieš pradedant naudoti gaubtą, gaubte pabaigus darbus, galinčius turėti poveikio foninių medžiagų išmetimui, arba bent kartą per metus.
                  
               
                     2.2.1.
                  
                  
                     Kintamo tūrio gaubtus galima naudoti užfiksavus jų tūrį arba jo neužfiksavus, kaip nurodyta 2.1.1 punkte. Kaip toliau nurodyta, 4 valandas gaubte turi būti palaikoma 293 K ± 2 K aplinkos temperatūra.
                  
               
                     2.2.2.
                  
                  
                     Likus 12 valandų iki 4 valandų laikotarpio, kai bus imami foninių išmetamų medžiagų mėginiai, gaubtą galima sandariai uždaryti ir įjungti maišymo ventiliatorių.
                  
               
                     2.2.3.
                  
                  
                     Analizatorius (prireikus) turi būti sukalibruotas, tada nustatomas nulis ir matavimo aprėptis.
                  
               
                     2.2.4.
                  
                  
                     Gaubtas turi būti prapučiamas, kol gaunamas pastovus vandenilio rodmuo, o maišymo ventiliatorius įjungiamas, jeigu tai dar nebuvo padaryta.
                  
               
                     2.2.5.
                  
                  
                     Tada kamera užsandarinama ir išmatuojama foninė vandenilio koncentracija, temperatūra ir barometrinis slėgis. Šie pradiniai rodmenys CH2i, Ti ir Pi naudojami gaubto fonui apskaičiuoti.
                  
               
                     2.2.6.
                  
                  
                     Gaubtas paliekamas keturioms valandoms su įjungtu maišymo ventiliatoriumi.
                  
               
                     2.2.7.
                  
                  
                     Praėjus nurodytam laikui, tuo pačiu analizatoriumi išmatuojama vandenilio koncentracija kameroje. Taip pat išmatuojama temperatūra ir barometrinis slėgis. Tai galutiniai rodmenys CH2f, Tf ir Pf.
                  
               
                     2.2.8.
                  
                  
                     Vandenilio masės pokytis gaubte turi būti apskaičiuojamas atliekant bandymą pagal 2.4 punktą ir negali viršyti 0,5 g.
                  
               
                     2.3.
                  
                  
                     Kalibravimas ir vandenilio išlaikymo kameroje bandymas
                     Kalibravimu ir vandenilio išlaikymo kameroje bandymu patikrinamas pagal 2.1 punktą apskaičiuotas tūris ir išmatuojama bet kokio nuotėkio sparta. Gaubto nuotėkio sparta turi būti nustatoma prieš pradedant gaubtą naudoti, gaubte pabaigus bet kokius darbus, galinčius turėti poveikio gaubto sandarumui, o vėliau – bent kartą per mėnesį. Jeigu paeiliui kas mėnesį atliktos šešios išlaikymo patikros buvo sėkmingos, korekciniai veiksmai nereikalingi; vėliau gaubto nuotėkio sparta gali būti nustatoma kartą per ketvirtį tol, kol prireiks imtis korekcinių veiksmų.
                  
               
                     2.3.1.
                  
                  
                     Gaubtas prapučiamas, kol pasiekiama pastovi vandenilio koncentracija. Tada įjungiamas maišymo ventiliatorius, jeigu tai dar nepadaryta. Prireikus vandenilio analizatorius kalibruojamas, nustatomas nulis ir matavimo aprėptis.
                  
               
                     2.3.2.
                  
                  
                     Gaubte turi būti užfiksuotas vardinis tūris.
                  
               
                     2.3.3.
                  
                  
                     Aplinkos temperatūros valdymo sistema įjungiama (jeigu dar neįjungta) ir sureguliuojama taip, kad pradinė temperatūra būtų 293 K.
                  
               
                     2.3.4.
                  
                  
                     Kai gaubte pasiekiama pastovi 293 K ± 2 K temperatūra, gaubtas užsandarinamas ir išmatuojama foninė koncentracija, temperatūra ir barometrinis slėgis. Taip gaunami pirminiai rodmenys CH2i, Ti ir Pi, naudojami gaubtui kalibruoti.
                  
               
                     2.3.5.
                  
                  
                     Vardinis gaubto tūris nebefiksuojamas.
                  
               
                     2.3.6.
                  
                  
                     Į gaubtą įpurškiama maždaug 100 g vandenilio. Ši vandenilio masė turi būti išmatuota ± 2 % tikslumu nuo išmatuotosios vertės.
                  
               
                     2.3.7.
                  
                  
                     Palaukiama penkias minutes, kol kameroje susimaišys dujos, tada išmatuojama vandenilio koncentracija, temperatūra ir barometrinis slėgis. Taip gaunami galutiniai rodmenys CH2f, Tf ir Pf, naudojami gaubtui kalibruoti, taip pat pirminiai rodmenys CH2i, Ti ir Pi, naudojami išsilaikymo patikrai atlikti.
                  
               
                     2.3.8.
                  
                  
                     Naudojant pagal 2.3.4 ir 2.3.7 punktus gautus rodmenis ir 2.4 punkte nurodytą formulę, apskaičiuojama vandenilio masė gaubte. Ši masė neturi skirtis daugiau kaip ±0,2 % nuo vandenilio masės, išmatuotos pagal 2.3.6. punktą.
                  
               
                     2.3.9.
                  
                  
                     Palaukiama mažiausiai dešimt valandų, kol kameroje susimaišo dujos. Praėjus nurodytam laikui, išmatuojama ir užregistruojama vandenilio koncentracija, temperatūra ir barometrinis slėgis. Taip gaunami galutiniai rodmenys CH2f, Tf ir Pf, naudojami vandenilio išlaikymo patikrai atlikti.
                  
               
                     2.3.10.
                  
                  
                     Naudojant pagal 2.3.7 ir 2.3.9 punktus gautus rodmenis ir 2.4. punkte nurodytą formulę, apskaičiuojama vandenilio masė. Ši masė neturi skirtis daugiau kaip 5 % nuo vandenilio masės, išmatuotos pagal 2.3.8 punktą.
                  
               
                     2.4.
                  
                  
                     Skaičiavimas
                     Apskaičiuotas grynosios vandenilio masės pokytis gaubte naudojamas kameros foniniam vandenilio kiekiui ir nuotėkio spartai nustatyti. Pirminiai ir galutiniai vandenilio koncentracijos, temperatūros ir barometrinio slėgio rodmenys naudojami masės pokyčiui apskaičiuoti pagal šią formulę:
                     
                        
                     Čia:
                     
                                 MH2
                                 
                              
                              
                                 =
                              
                              
                                 vandenilio masė (gramais)
                              
                           
                                 CH2
                                 
                              
                              
                                 =
                              
                              
                                 išmatuota vandenilio koncentracija gaubte milijoninėmis dalimis (tūris)
                              
                           
                                 V
                              
                              
                                 =
                              
                              
                                 gaubto tūris kubiniais metrais (m3), išmatuotas pagal 2.1.1 punktą
                              
                           
                                 Vout
                                 
                              
                              
                                 =
                              
                              
                                 išlyginamasis tūris m3 bandymo temperatūros ir slėgio sąlygomis
                              
                           
                                 T
                              
                              
                                 =
                              
                              
                                 aplinkos temperatūra kameroje (K)
                              
                           
                                 P
                              
                              
                                 =
                              
                              
                                 absoliutusis slėgis gaubte (kPa)
                              
                           
                                 k
                              
                              
                                 =
                              
                              
                                 2,42
                              
                           
                                 Čia
                              
                              
                                 :
                              
                              
                                 i – pradinis rodmuo
                                 f – galutinis rodmuo
                              
                           
               3.   VANDENILIO ANALIZATORIAUS KALIBRAVIMAS
         Analizatorius turėtų būti kalibruojamas naudojant ore esantį vandenilį ir išvalytą dirbtinį orą. Žr. 7 priedo 4.8.2 punktą.
         Kiekvienas iš paprastai taikomų darbinių intervalų kalibruojamas toliau nurodyta tvarka.
         
                     3.1.
                  
                  
                     Kalibravimo kreivė brėžiama mažiausiai per penkis darbiniame intervale kuo tolygiau išdėstytus kalibravimo taškus. Didžiausios koncentracijos kalibravimo dujų vardinė koncentracija turi būti ne mažesnė kaip 80 % visos skalės.
                  
               
                     3.2.
                  
                  
                     Kalibravimo kreivė apskaičiuojama taikant mažiausiųjų kvadratų metodą. Jeigu gaunamas didesnio nei 3 laipsnio polinomas, kalibravimo taškų skaičius turi būti ne mažesnis už šio polinomo laipsnių skaičių plius 2.
                  
               
                     3.3.
                  
                  
                     Kalibravimo kreivė nuo kiekvienų kalibravimo dujų vardinės vertės neturi skirtis daugiau kaip 2 %
                  
               
                     3.4.
                  
                  
                     Naudojant pagal 3.2 punktą apskaičiuotus polinomo koeficientus, parengiama analizatoriaus rodmenų palyginimo su tikraisiais koncentracijos dydžiais lentelė, kurioje rodmenys pateikiami ne didesniais kaip 1 % dydžio skalės rodmenų intervalais. Tokia lentelė turi būti sudaryta kiekvienam sukalibruotam analizatoriaus intervalui.
                     Šioje lentelėje taip pat pateikiami kiti svarbūs duomenys, tokie kaip:
                     kalibravimo data
                     potenciometro aprėpties ir nulio nustatymo rodmenys (jeigu taikoma)
                     vardinė skalė
                     visų naudotų kalibravimo dujų lyginamieji duomenys
                     visų naudotų kalibravimo dujų tikroji ir įregistruotoji vertė bei skirtumai procentais
                     analizatoriaus kalibravimo slėgis
                  
               
                     3.5.
                  
                  
                     Galima naudoti pakaitinę metodiką, jeigu technikos tarnybai įrodoma, kad ją taikant (pvz., naudojant kompiuterį, elektroniškai valdomu intervalų perjungiklį ar kt.) galima gauti lygiaverčio tikslumo rezultatus.
                  
               
      
         2 priedėlis
         PAGRINDINĖS TRANSPORTO PRIEMONIŲ ŠEIMOS CHARAKTERISTIKOS
         1.   ŠEIMOS PARAMETRAI, ATSIŽVELGIANT Į IŠMETAMO VANDENILIO KIEKĮ
         Transporto priemonių šeimai gali galioti pagrindiniai konstrukciniai parametrai, kurie yra bendri visoms tos šeimos transporto priemonėms. Kai kuriais atvejais parametrai gali sutapti. Į tai taip pat būtina atsižvelgti, siekiant užtikrinti, kad tai pačiai šeimai būtų priskirtos tik tos transporto priemonės, kurių vandenilio išmetimo charakteristikos yra panašios.
         
                     2.
                  
                  
                     Laikoma, kad tų tipų transporto priemonės, kurių toliau nurodyti parametrai yra vienodi, turi tas pačias savybes, susijusias su išmetamo vandenilio kiekiu.
                     Traukos baterija:
                     
                                 —
                              
                              
                                 baterijos prekės pavadinimas arba ženklas
                              
                           
                                 —
                              
                              
                                 duomenys apie visas naudojamas elektrochemines poras
                              
                           
                                 —
                              
                              
                                 baterijų skaičius
                              
                           
                                 —
                              
                              
                                 baterijų elementų skaičius
                              
                           
                                 —
                              
                              
                                 vardinė baterijos įtampa (V)
                              
                           
                                 —
                              
                              
                                 baterijos energija (kWh)
                              
                           
                                 —
                              
                              
                                 dujų mišinio koncentracija (procentais)
                              
                           
                                 —
                              
                              
                                 baterijos modulio (-ių) arba sudėtinės baterijos ventiliacijos tipas (-ai)
                              
                           
                                 —
                              
                              
                                 aušinimo sistemos tipas (jeigu yra)
                              
                           Įmontuotas įkroviklis:
                     
                                 —
                              
                              
                                 įvairių įkroviklio dalių markė ir tipas
                              
                           
                                 —
                              
                              
                                 vardinė (naudingoji) galia (kW)
                              
                           
                                 —
                              
                              
                                 didžiausia įkrovos įtampa (V)
                              
                           
                                 —
                              
                              
                                 didžiausias įkrovos intensyvumas (A)
                              
                           
                                 —
                              
                              
                                 valdymo bloko markė ir tipas (jeigu yra)
                              
                           
                                 —
                              
                              
                                 veikimo, valdymo įtaisų ir saugos schema
                              
                           
                                 —
                              
                              
                                 įkrovimo etapų charakteristikos